Cecil John Rhodes koop die eiendom in 1895 en stel 'n opsigter aan. Die hele plaas verwaarloos en word deur varke ingeneem. In 1898 word die Kamferrylaan aangeplant. Na Rhodes se dood het hy die grond aan die volk nagelaat as deel van die Groote Schuur-landgoed.
In 1903 word prof. Pearson as professor in Botanie aan die South African College aangestel. Hy gaan kyk in 1911 na Kirstenbosch om vas te stel of dit geskik ivr 'n botanise tuin is. As gevolg van sy vertoë word die gebied op 1 Julie 1913 deur die regering opsy gesit vir die vestiging van 'n botanise tuin en kry hulle 'n jaarlikse toelaag van een duisend pond. Pearson word die ere-direkteur sonder enige salaris.